text: Пловдивчани много активно се включват с идеи, е видно от фейсбук страницата на играта. „Златен орел“, „Старата фабрика“, "Тютюн", като едноименния роман на Димитър Димов, „Тютюневи хълмове“ и т.н. са само част от предложенията.
  Междувременно друг пловдивски хотел се сдоби със свое име съвсем изненадващо. Хотелът на Централна гара, който все още не е отворил, от вчера е с алени букви на фасадата „А&M Hotel". Най-вероятно инициалите А и М са на Антоанета и Миролюб Столарски. Те са в борда на директорите на фирма "Карат-С", която взе концесията на Централна жп гара в града за 35 години. В управлението влиза и синът Мирослав Столарски.